નવી દિલ્હી, 21 ઓગષ્ટ: દેશના વિભિન્ન ધાર્મિક સમુદાયોમાં મુસલમાનોનું જીવન સ્તર સૌથી વધુ નીચે આંકવામાં આવ્યું છે અને તે રોજ સરેરાશ ફ્ક્ત 32.66 રૂપિયા (પ્રતિ વ્યક્તિ) જીવન ગુજરાન ચલાવે છે. એક સરકારી સર્વે ભારતના મુખ્ય ધર્મના લોકોમાં રોજગારી અને બેરોજગારીની સ્થિતીમાં આ નિષ્કર્ષ નિકાળવામાં આવ્યો હતો. આ સર્વે રાષ્ટ્રીય નમૂના સર્વે સંગઠન (એનએસએસઓ)એ કરાવ્યો છે. આ સર્વે અનુસાર સિખ ધર્મ સમુદાયના લોકો સરેરાશ પ્રતિ વ્યક્તિનો ખર્ચ 55.30 રૂપિયા પ્રતિ દિવસ, હિન્દુઓમાં 37.50 રૂપિયા તથા ખ્રિસ્તી સમુદાયના લોકો સરેરાશ એક વ્યક્તિનો ખર્ચ 51.43 રૂપિયા પ્રતિ દિવસ આંકવામાં આવ્યો છે.